	Dan u tjednu

(datum)
	Misna nakana
	Vrijeme

Mjesto

	Nedjelja

(20. 9. 2026.)

Iz 55, 6-9

Fil 1, 20c-24. 27a

Mt 20, 1-16
	Za župljane
	8,00

Petrijanec

	
	+ ob. Kramar, Bencek, Dukarić i Dombaj
	9,30

Nova Ves

	
	1. + Franjo, Pavao, Jela i Ivan Kereži; Stjepan, Marija i Mirko Pogan; Ana Panić

2. Na nakanu
	11,00

Petrijanec

	Ponedjeljak

Matej, apostol i evanđelist

Mt 9, 9-13
	+Janko i Anica Kukec
	7,30

Petrijanec 



	Utorak

Mauricije i dr. mučč.

Lk 8, 19-21
	+ Josip i Terezija Hudoletnjak i roditelji; Ivan i Kata Hudoletnjak
	7,30

Petrijanec 



	Srijeda

Pio iz Pitrelcine

Mt 16, 24-27
	+ Ljiljana i Mladen Mikić
	7,30

Petrijanec



	Četvrtak 

Gospa od Otkupljenja

Lk 9, 7-9
	+ Agata i Pavao Bogadek i ob. Klasić

~ klanjanje ~
	18,30

Petrijanec

	Petak

Nikola iz Flue

Lk 9, 18-22
	+ Mijo i Jela Miškić
	7,30

Petrijanec 



	Subota

Kuzma i Damjan

Lk 9, 43b-45
	1. + Josip i Siniša Telebar; Mato, Bara i Rozalija Rodeš; Snježana i Branko Slijepčević; Mirjana, Ranko i Denis Paris

2. + Alojzija Stjepan i Ivan Šćuric; Stjepan, Ana, Ljubica, Branko i ob. Jug; Mirko Prepelić i roditelji; Nevenka Kokot; Martica i Stjepan Drvar; ob. Breški

3. +Mira Rožđak

4. + Ivka i Zvonimir Siročić; Marta i Pavao Telebar, roditelji i braća; Ivica Čokor i Stanislav Rukelj
	7,30

Petrijanec

	Nedjelja

(27. 9. 2026.)

Ez 18, 25-28

Fil 2, 1-11

Mt 21, 28-32
	Za župljane
	8,00

Petrijanec

	
	+ Pavao i Terezija Kruhek; Marija i Ivan Levanić
	9,30

Strmec

	
	+ Terezija i Josip Panić; Ivanka Tomašić i Sanja Šincek
	11,00

Petrijanec


Izdaje: Župa sv. Petra i Pavla, Trg sv. Petra 2, Petrijanec, tel. 042/714 255; mob.0989100290
Odgovara: Ivan Sakač, župnik

Godina XXI.                  Liturgijska godina „A“

       20. 9. 2026. 
DVADESET  I PETA NEDJELJA  KROZ GODINU
Knjiga proroka Izaije 55, 6-9
(Misli vaše nisu moje misli.)
Poslanica svetoga Pavla  apostola Filipljanima  1, 20c-24. 27a
(Meni je živjeti Krist.)
Evanđelje po Mateju    20, 1-16a
(Zar je oko tvoje zlo što sam ja dobar?)

¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤
„A ja hoću i ovomu posljednjemu dati kao i tebi.“
Mi živimo u vremenu u kojem je u pojedinim zemljama uistinu dobro. Nema rata, mnogi ljudi imaju posao, imaju dovoljno za jelo i piće. U isto vrijeme mislimo kako bi moglo biti bolje i više i zavidni smo onima koji tobože imaju više.

Makar bi kod Boga trebalo  biti pravedno ili? Ali ne: prispodoba o radnicima u vinogradu čini se kao da pokazuje da su svijet i Bog nepravedni!!!  Međutim, mnogi egzegete kažu da prispodoba spada u svetopisamsku predaju koja nas sasvim približava povijesnom Isusu. Taj Isus želi ljudima svoga vremena sa svojim prispodobama o kraljevstvu nebeskom učiniti iskustvenim kakvo je nebo i kako je ljudima koji  su blizu Bogu. U našoj prispodobi radi se ne samo o pitanju socijalne pravednosti nego još više o odnosima zajedničkoga zemaljskoga života.  Ide se za pojašnjenjem  da tamo gdje je čovjek pozvan od Boga i taj poziv stvarno živi, može dobro ophoditi  u odnosima oko sebe i sam biti zadovoljan.

Tako je ta prispodoba za naš svijet visoko politička. Jer tu se kaže da je svaki čovjek ravnopravan i na kraju prima istu plaću od Boga iako zemaljski gledano to je često nepravedno. Stoga će sveti Augustin reći: “Onaj denar jest život vječni. U vječnom životu svi će biti jednaki…Taj život neće jednomu biti duži, 
drugomu kraći jer će svima biti jednako vječan. Ondje će drukčije biti nagrađene bračna čistoća, drukčije djevičanska neporočnost; drukčiji će biti plod djelatnosti, a drukčiji strpljiva trpljenja. No, što se tiče vječnosti, neće jedan živjeti duže od drugoga: svi će živjeti bez kraja, svatko u svom stupnju slave, a denar je život vječni.”

Bog gleda drugim očima na nas ljude. U Božjem kraljevstvu koje je došlo s Isusom vrijede druge vrijednosti nego su to u našemu  radničkom društvu. Tu vlada druga pravednost. “Ja ću vas primjereno platiti”, kaže gospodar vinograda. Nije “primjerena” plaća koja odgovara jednom satu  radnog učinka. Primjereno je to što radnici trebaju da mogu prehraniti svoju obitelj. Tada je jedan srebreni novčić bio uobičajena dnevna plaća. To je ono što je jedan čovjek u najmanju ruku morao donijeti kući da bi obitelj od toga mogla živjeti i hraniti se. Jedno pravedno društvo je ono u kojem svi ljudi imaju dovoljno za život, kaže Isus. Jedan pravedan svijet je onaj u kojem nitko ne mora gladovati.

Pravednost koja vrijedi u Božjem vinogradu ne pita: što je netko radio? Što je stvorio?  Tu se točno gleda kako je ljudima, kako žive, što im nedostaje i zašto je to tako. “Zašto ovdje stojite vazdan besposleni?”, pita gospodar vinograda radnike posljednjeg sata. “Jer nas nitko ne najmi”, tuže se oni. Zašto ih nitko nije najmio? Zašto i danas ljudi ne dobivaju posao? Ili samo posao od kojega jedva mogu živjeti? Ima puno razloga. Ne mogu svi ljudi isto raditi. Nemaju svi ljudi iste startne uvjete i iste šanse. Bilo da se radi o našoj zemlji i zemljama širom svijeta. Što je pravedno društvo? Što je pravedni svijet? Pravedno nije da svaki dobije što zasluži. Pravedno je da svi dobiju što trebaju – kaže Isus. Problem nije srebreni novčić koji svi dobivaju, nego da kod isplate ne budu učinjene nikakve razlike. Ako bi svi samo na sebe gledali ne bi bilo problema. U trenutku gdje  ljudi počnu uspoređivati sebe, svoju plaću, u tom trenutku nastaje zavist. To je zavist odozgor prema dolje. Bogatih prema siromasima, manje siromašnih prema potpunim siromasima, domorodaca prema onima iz drugih zemalja…

“Zašto su oni tako puno nagrađeni? A ja sam podnosio tegobu dana i žegu!” Tako misle radnici prve ure. Tako misle ljudi kod nas. Tako i mi mislimo puno puta.

“Jesi li zavidan što sam ja širokogrudan?” – tako završava prispodoba. Želimo li stvarno uvijek biti zavidni? Što smo u našemu životu radili ili nismo radili: za Boga smo više vrijedni nego svi naši poslovi. U Božjem vinogradu – u Božjem kraljevstvu koje je došlo s Isusom – vrijedi, da svi dobivamo što trebamo. Također i tada ako ništa, gotovo ništa ne možemo raditi.  Bogu hvala!  (Fra Jozo Župić)
	O zavisti  (nekoliko misli)
„Ili zar je tvoje oko zlo što sam ja dobar“ (iz današnjeg Evanđelja – Mt 20, 16)
Budale tako uvijek sude: što ne shvaćaju, preziru i kude. (Ivan Andrejevič Krilov)
Ljudi su nerazumni, nelogični i orijentirani sami na sebe, voli ih unatoč tomu.

                                                                                                         (Majka Terezija)

Naša zavist traje uvijek duže od sreće onih kojima zavidimo. (François de la Rochefoucauld)
Zavist je tihi otrov duše i bol zbog tuđega dobra, koji ne uništava onoga tko je meta, već onoga tko je osjeća.  (Bitno. net)


Upoznajmo svete

Sveti Terencije – spomendan 24. rujna

Sveti Terencije, biskup i mučenik iz III. stoljeća, zaštitnik Pesara, bio je podrijetlom iz Panonije (današnja Mađarska). Rođen je u Panoniji oko 210, a u Italiju je pobjegao preko Jadranskog mora zbog progona kršćana u njegovom zavičaju, za vladavine rimskog cara Decija. Prvi biskup Pesara, umoren je 24. rujna 247. ili 251. zbog svoje kršćanske vjere, na mjestu zvanom „Aqua mala“ („Zla voda“), nedaleko od Pesara. Mučeništvo je podnio blizu opatije svetog Tome u Fogli, na granici između Pesara i Urbina.

Tamo se nalazi trajna žila sumporne vode, koja izvire i u najvećim sušama. Više puta je skretana i zatirana, ali se uvijek ponovno pojavljivala. Nazivaju je „vodom svetog Terencija“ jer se smatra da je on tamo ubijen. Terencijevo tijelo kasnije je bačeno u obližnje izvorište, iz kojeg izvire „acqua mala“. Danas to izvorište više ne postoji zbog niza poljoprivrednih zahvata. Nakon nekoliko premještaja, Terencijevo tijelo je sredinom VI. stoljeća preneseno u kriptu nove katedrale u Pesaru. Zaštitnik je grada Pesara, rodnog grada skladatelja Gioachina Rossinija i glasovite sopranistice Renate Tebaldi. (Župa Jastrebarsko)
¶¶¶

Kršteni:
Dijana Rušec, kći Tome Rušeca i Đurđice Hudak, iz Petrijanca
Vita Bek  Premužić, kći Saše Premužića i Jele Bek, iz Majerja

Čestitamo! 

Vjenčani:

Marija Škoranec, iz Družbinca-Komara i Antonia Benković, iz Martijanca
Čestitamo!

Umrli:

Stanislav Rukelj, 80 god., iz Petrijanca
Vlado Horvat, 69 god., iz Majerja 

	O Bože,
ako te obožavam iz straha od pakla,
tada daj neka u paklu izgorim,
ako te obožavam radi nade u raj,
onda mi ga ne daj.
No ako te obožavam radi tebe samoga,
ne ustegni od mene svoju vječnu krasotu!

Rabie al-Adawiyye

*

Ne vjerujem u Boga.
Znam da Bog postoji.

Carl Gustav Jung
	Bog ne može načiniti Stradivari violinu bez Stradivarija.
Bog nam daje dar života; mi određujemo što ćemo s njime učiniti.
Život je pothvat suradnje s Bogom.
Mi nosimo dio odgovornosti za svoje teškoće i za svoje radosti.
Bog nam daje igralište, mi biramo igre.
Bog nam daje lice, a mi stvaramo izraze.
Bog nam otvara vrata, a mi prolazimo kroz njih.
Dan Millman

